b'\n_START_ARTICLE_\nU-4 (Kriegsmarine)\n_START_SECTION_\nZgodovina\n_START_PARAGRAPH_\nMed avgustom 1935 in junijem 1940 je bila podmornica del \xc5\xa1olske podmorni\xc5\xa1ke flotilje._NEWLINE_4. septembra 1939 je odplula na prvo patruljo, ki jo je kon\xc4\x8dala 14. septembra istega leta._NEWLINE_Med drugo patruljo (19. september - 29. september 1939) je podmornica potopila 3 ladje (2 finski in 1 \xc5\xa1vedsko), skupaj 5.133 BRT._NEWLINE_Tretja patrulja je trajala skoraj dva tedna, med 16. marcem in 29. marcem 1940._NEWLINE_Med \xc4\x8detrto patruljo (4. april - 14. april 1940) je podmornica potopila britansko podmornico HMS Thistle (N24) (1.090 BRT). Ista podmornica jo je napadla prej\xc5\xa1njega dne, ko je izstrelila 4 torpeda, a so vsa zgre\xc5\xa1ila._NEWLINE_Julija 1940 je bila dodeljena 21. podmorni\xc5\xa1ki flotilji, kjer je opravljala dol\xc5\xbenosti \xc5\xa1olskega plovila._NEWLINE_1. avgusta je bila izvzeta iz uporabe v Neustadtu. Do 3. maja 1945, ko so jo zajeli Sovjeti, so jo uporabljali za nadomestne dele._NEWLINE_Leta 1945 so jo nato razrezali.'